Šwedska mučnica

Šwedska mučnica (Sorbus intermedia) je kerk abo štom ze swójby róžowych rostlinow (Rosaceae).

 Hybrida 
mini
Nastaće družina je diskutowane. W žórłach so někotre warianty mjenuja.
 Hybrida z praweje mučnicy (Sorbus aria) a wšědneje wjerjebiny (Sorbus aucuparia).
 Hybrida z praweje mučnicy (S. aria) a brěčicy (S. torminalis)
 Hybrida z třoch družinow praweje mučnicy (S. aria), wšědneje wjerjebiny (S. aucuparia) a brěčicy (S. torminalis).

 Wopis 
Šwedska mučnica je kerk abo štom, kotryž docpěwa wysokosć wot 3 hač 15 m. Króna je kulojće-jejkojta a husto rozhałuzowana.

 Łopjena 
Łopjena su hrubje kožane, na hornim boku ćmowozelene, na delnim boku šěropjelsćowe, ale pozdźišo so njewobnaža. Njesu na kóždym boku 7-9 bóčnych nerwow a maja tupe, skulojćene lapy. Jich wobrys je eliptiski. Wone docpěja dołhosć wot 6 hač do 10 cm. Lapy su karbowane.

 Kćenja 
Kćěje wot meje hač junija. Běłe kćenja docpěja přeměr wot něhdźe 1 cm a steja we wokołkowych pakićach.

 Płody 
Płody su jejkojte hač kulowate, šarlachčerwjene jabłukowe płody, kotrež docpěja dołhosć wot něhdźe 1 cm.

 Stejnišćo 
Rosće w lisćowych lěsach. Ma radšo chłódne, powětrowłóžne stejnišća z pěskowymi pódami. Wutraje wapno.

 Rozšěrjenje 
Rostlina je w sewjernej Europje a kónčinach Baltiskeho morja rozšěrjena. Štom je we 18. lětstotku do srjedźneje Europje dóšoł.

 Wužiwanje 
Štom so jako nadróžny štom plahuje.

 Nóžki 

 Žórła 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 188; jenož hybridizacija z dweju družinow, po prědnjej warianće 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 440 
 Schütt, Weisgerber, Schuck, Lang, Stimm, Roloff: Enzyklopädie der Laubbäume. Die große Enzyklopädie mit über 800 Farbfotos unter Mitwirkung von 30 Experten. ISBN 978-3-937872-39-1, strona 581, hesło Sorbus aria, w kapitlu Sorbus intermedia; wšě tři warianty hybridizacije 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 414, jako podobna družina Schwedische Mehlbeere (Sorbus intermedia) pod hesle Gewöhnliche Mehlbeere (Sorbus aria) 
 Ullstein Lexikon der Pflanzenwelt, 1973, ISBN 3-550-16019-4, strona 473, pod hesłom Vogelbeere; jenož hybridizacije z třoch družinow 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Róžowe rostliny